মুসলমান মাত্রই নামাজি আর নামাজ হচ্ছে আমল পর্যায়ের সবচে গুরুত্বপূর্ণ ইবাদত। আমরা নামাজ আদায় করলেও নামাজ আদায়ের ব্যাপারে আমাদের যত্সামান্য অবহেলা, অসচেতনতা নামাজকে বরবাদ করে দিচ্ছে। কি সেই অবহেলা? অবহেলাটি হচ্ছে- নামাজের ভেতরের সূরা-কেরায়াত ও দোয়া-দরূদগুলো ছহীহ-শুদ্ধভাবে না পড়া। এক জরিপে (ব্যক্তিগত উদ্যোগে পরিচালিত) দেখা গেছে নামাজ আদায়ে অত্যন্ত আন্তরিক-একনিষ্ঠ হলেও সিংহভাগ নামাজির সূরা-কেরায়াত ছহীহ নয়। নামাজ আদায়কারি  হলেও যারা নামাজের সূরা- কেরায়াত ছহীহ করার ব্যাপারে উদাসীন, উদাসীন নামাজের নিয়ম-নীতি পালনের ব্যাপারে তাদেরকে উদ্দেশ্য করে আল্লাহর দ্ব্যর্থহীন ঘোষণা হচ্ছে, অতএব দারুণ দুর্ভোগ/ধ্বংস/আফসোস ঐ সমস্ত নামাজির জন্য, যারা নিজেদের নামাজ সম্বন্ধে উদাসীন/গাফেল-(সূরা মাউন আয়াত ৪ ও ৫)।